འབྲུག་ཧེལ་བེ་ཊཱས་འདི་སྤྱིར་བཏང་མི་སྡེ་ལས་ཚོགས་ཀྱི་གནང་སྦྱིན་མཐུན་རྐྱེན་དང་ཡུ་རོཔ་གཅིག་བསྡོམས་ཚོགས་པ་གིས་མ་དངུལ་གྲོགས་རམ་འབད་མི་མི་སྡེ་ལས་ཚོགས་ཀྱི་ལས་འགུལ་ཚུ་བསྟར་སྤྱོད་འབད་ནིའི་དོན་ལུ་དྲུང་ཆེན་ཡིག་ཚང་ཅིག་སྦེ་ཕྱག་ཕྱིད་ཞུ་ནི་ཨིན།གནང་སྦྱིན་གྱི་མཐུན་རྐྱེན་གཞི་བཙུགས་འབད་མི་དང་ལག་ལེན་འཐབ་མི་འདི་གིས་མ་དངུལ་གྱི་གྲོགས་རམ་ལེན་ཞིནམ་ལས་རྒྱལ་ཡོངས་དང་ས་གནས་ཁག་གི་གནས་ཚད་ཁར་ཡུན་བརྟན་གོང་འཕེལ་གཏང་ནི་དང་གཞུང་སྐྱོང་ལེགས་ལྡན་སྒྲིང་སྒྲིང་བཟོ་མི་འདི་གིས་མི་སྡེ་ལས་ཚོགས་ཀྱིས་རྒྱལ་ཡོངས་དགའ་སྐྱིད་དཔལ་འཛོམས་འགྲུབ་ནིའི་དོན་ལུ་ཕན་གྲོགས་འབདཝ་ཨིན།གནང་སྦྱིན་གྱི་མཐུན་རྐྱེན་འདི་གིས་མི་སྡེ་ལས་ཚོགས་ཀྱི་བྱ་སྒོ་ཚུ་བསྟར་སྤྱོད་འབད་ཐོག་ས་གནས་དང་རྒྱལ་ཡོངས་ཀྱི་གནས་ཚད་ཁར་དམངས་གཙོའི་གྲོས་བསྟུན་དང་གྲོས་ཐག་གཅད་ནིའི་བྱ་སྒོ་ཚུ་ནང་མི་སྡེ་ལས་ཚོགས་ཚུ་དང་མི་ཁུངས་ཚུ་གྲལ་གཏོགས་འབད་བཅུག་ནི་ཨིན།